Kvarnerbukta

Kvarnerbukta (kroatisk: Kvarnerski zaljev, italiensk: Golfo del Quarnero/Quarnaro/Carnaro) er ei bukt nord i Adriaterhavet mellom halvøya Istria og den nordlige kysten av Kroatia.

De største øyene i Kvarner er Cres, Krk, Pag, Rab og Lošinj. Størstedelen av Kvarnerbukta ligger mellom Cres og Krk. Et mindre område ligger mellom Cres, Krk, Rab og Pag, og blir kalt Kvarnerić (lille Kvarner).

Bukta er kjent for å være dyp, og det gjør blant annet at byen Rijeka som ligger lengst nord i bukta har en havn som kan ta i mot selv de største tankskipene.

Eksterne lenker 
 

Kroatias geografi
Primorje-Gorski Kotar fylke